"Nu va achita nimeni cinci milioane". Jucătorul de la FCSB care are șanse minime să plece de la echipă
După o pauză de nouă ani, FCSB a cucerit titlul de campioană în Superliga României.
Obiectivul lui Gigi Becali este ca echipa să se califice în grupele UEFA Champions League, iar pentru acest lucru, patronul a anunțat că este pregătit să facă mai multe transferuri.
Verdictul lui Florin Prunea despre lotul lui FCSB
Fostul internațional român este de părere că FCSB nu va reuși să vândă vreun jucător pe o sumă importantă de bani, cu excepția lui Florinel Coman.
Darius Olaru, care are o clauză de reziliere de cinci milioane de euro, ar putea fi un al doilea fotbalist al campioanei cu șanse de a prinde un transfer în străinătate, însă va conta și evoluția de la EURO 2024.
"Darius Olaru nu va pleca de la FCSB dacă nu va evolua la EURO 2024. Nu va achita nimeni clauza de reziliere de cinci milioane de euro dacă el nu va fi important la turneul final din Germania. Un club plătește pentru un jucător când el joacă în cupele europene sau la echipa națională. Cinci milioane este o sumă mare, în Europa nu se mai aruncă cu banii dacă nu joci în Champions League, Europa League sau măcar în Conference League. Deocamdată, Olaru este acolo, dar nu este titular la echipă națională", a declarat Florin Prunea, potrivit Prosport.
Darius Olaru a reușit să înscrie de 15 ori și să ofere patru pase decisive în acest sezon.
Urmăriți SPORT.RO și pe Google News